Publication: Magyar Közlöny
Issue: MK-2009-175 (Year: 2009, Number: 175)
Era: 2004-2010
Section: kezelésérõl és elszámolásáról szóló 13/1991. (V. 21.) PM rendelet (a továbbiakban: R2.) 13. §-a elõtti alcím és a 13. §
Paragraph Index: 254

(5) Ha az (1) bekezdés a) vagy b) pontja szerinti programrendszer használatára irányuló engedély kiadását követõen az annak mûködését érintõ jogszabály változik, akkor a programrendszert módosítani kell. A programrendszer módosításának kell tekinteni – jogszabályváltozástól függetlenül – azt is, ha a programrendszer jelentõsen megváltozik (így különösen: adókötelezettség megállapítását, a pótlék, a kamat kiszámítását, a pénzforgalom elszámolását és ezek nyilvántartását érintõ változások, valamint az ezekhez társuló adatstruktúra változása). Ha a programrendszer módosítására jogszabályváltozás miatt kerül sor, a módosítás tervezett bevezetése idõpontjának a módosításra okot adó jogszabályváltozáshatálybalépésének napjára kell esnie. Az (1) bekezdés a)–b) pontjai szerinti programrendszerek módosításának engedélyezésére irányuló eljárás esetén az adópolitikáért felelõs miniszter azt vizsgálja, hogy a korábban már jóváhagyott programrendszeren végrehajtott módosítás a hatályos jogszabályoknak és a már kihirdetett, hatályba lépõ jogszabályváltozásnak megfelelõen támogatja-e az önkormányzati adóhatóság feladatainak ellátását.

Source: https://magyarkozlony.hu/hivatalos-lapok/54f236868f2a0a2c67f40008034f40b280f147bc/dokumentumok/ac3706182efaed60c206352d0dbad4097bfbbca5/letoltes